proxectonos/corpus_dominio_legal_administrativo_tmp huggingface dataset:
28/01/2013 | Administración LocalMunicipal
Carballo
Ampliación do cemiterio de San Salvador de Sofán, Carballo. Exposición pública

Ao abeiro do artigo 8.3 do Decreto 133/2008, de 12 de xuño, de avaliación da incidencia ambiental, sométese a información pública por un periodo de vinte días o seguinte expediente: Expediente: 55/2012 (actividade) 86/2012 (obra). Actividade: Ampliación do cemiterio parroquial de Sofán. Situación: Plaza nº 2, Sofán, Carballo. Solicitante: Jorge Ángel Iglesias Negreira, en representación do Arzobispado de Santiago de Compostela. Lugar e horario de consulta do expediente: Oficina Técnica Municipal De luns a venres de 10.00 a 13.00 horas Durante o periodo indicado –que empezará a contar desde o día seguinte á data da última publicación deste anuncio no Boletín Oficial da Provincia, no Diario Oficial de Galicia e no taboleiro de anuncios deste concello- as persoas que dalgún xeito se consideren afectadas pola actividade poderán examinar o expediente e formular por escrito as alegacións ou observacións que consideren oportunas. De conformidade co artigo 59.4 da Lei 30/1992, de 26 de novembro, (LRJAP-PAC), o presente anuncio servirá como notificación aos veciños e titulares de dereitos inmediatos ao lugar da localización proposta, para o caso de que non se poida practicar a notificación que sinala o artigo 8.3 do Decreto 133/2008, de avaliación da incidencia ambiental. O presente anuncio servirá tamén aos efectos do trámite de exposición pública do artigo 52 do regulamento de policía sanitaria mortuoria de Galicia, aprobado polo Decreto 134/1998, de 23 abril. Carballo, 18 de xaneiro de 2013 O alcalde Evencio Ferrero Rodríguez
28/01/2013 | Administración LocalMunicipal
Santiago de Compostela
Sección Municipal de Contratación
Licitación do contrato administrativo especial para a conservación e mantemento do cemiterio municipal de Santiago de Compostela

OBXECTO DO CONTRATO: Contrato Administrativo Especial para a Conservación e Mantemento do Cemiterio municipal de Santiago de Compostela. REFERENCIA DO EXPEDIENTE: CON/90/2012. TIPO DE LICITACIÓN: 116.800 euros/ano máis IVE. PRAZO DE EXECUCIÓN: Establécese un prazo de execución de 2 anos. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: Perfil municipal de contratante: www.santiagodecompostela.org.Sección municipal de Contratación: contratacion@santiagodecompostela. org. CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 18 de xaneiro de 2013. O ALCALDE, Asdo.: Ángel Currás Fernández
28/01/2013 | Administración LocalMunicipal
Neda
Exposición pública anuncio padrón auga e saneamento 4ºT-2012

A Xunta de Goberno Local deste Concello, na sesión do día 17 de xaneiro 2013, adoptou entre outros o seguinte acordo: 1º.-Aprobar o padrón de contribuíntes pola taxa de subministración de auga potable e sumidoiros, correspondente ó 4º trimestre do 2012 sendo o seu resumo o seguinte: 2º.-De acordo co disposto na Lei xeral tributaria, as matrículas e os padróns aprobados expóñense ó público nas oficinas do Concello, durante un mes, contado a partir da públicación no Boletín Oficial da Provincia, durante dito prazo os interesados poderán examinalos e impoñer contra os mesmos e ante a Xunta de Goberno Local o recurso de reposición previo ó contencioso-administrativo o que se refire o artigo 108 da Lei 7/85, de 2 de abril.3º.-O anuncio de publicación no BOP produce os efectos de notificación colectiva ó abeiro do disposto na citada Lei anterior.4º.-O cobramento das taxas aprobadas, verificarase na forma e período que se establecen nas respectivas ordenanzas reguladoras. Vila de Neda, 17 de xaneiro do 2013 O ALCALDE.- Asinado/José Ignacio Cabezón Lorenzo.
28/01/2013 | Administración LocalMunicipal
Valdoviño
Acordo provisional delegación de determinadas competencias na Excma. Deputación Provincial da Coruña

O Pleno da Corporación do concello de Valdoviño, na súa sesión que celebrou o catorce de decembro de dous mil doce, adoptou o seguinte ACORDO: PRIMEIRO.- Ampliar a delegación feita na Deputación da Coruña en relación á recadación en período executivo de tributos, prezos públicos e calquera outro ingreso de dereito público de carácter non periódico ou de periodicidade inferior ao ano. SEGUNDO.- A delegación farase nos termos establecidos nas bases de prestación de servizos tributarios aos Concellos da provincia aprobada pola Deputación da Coruña. TERCEIRO.- Trasladar certificación do presente acordo ao Servizo de Xestión Tributaria da Deputación da Coruña para o seu coñecemento e efectos, en especial, para a súa aceptación. CUARTO.- Aceptada a delegación pola Deputación da Coruña, publicar o presente Acordo no Boletín Oficial da Provincia e no Boletín Oficial da Comunidade Autónoma para o seu xeral coñecemento. QUINTO.- Facultar a Alcaldía para a sinatura de canta documentación sexa necesaria para a execución do presente acordo. O que se fai público no Boletín Oficial da Provincia abrindo un prazo de trinta días hábiles para xeral coñecemento e presentación de alegacións en relación a este acordo provisional de delegación de competencias. Valdoviño, 14 de xaneiro de 2013. O alcalde, Asdo.: José Antonio Vigo Lago
28/01/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 167/2012

Resolución do 10 de xaneiro de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Oleiros (expediente IN407A 167/2012). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: adecuación C. T. Rialta I. Situación: concello de Oleiros. Características técnicas: Centro de transformación non prefabricado, cunha potencia de 400 kVA. e relación de transformación de 15.000/400-230 V. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 10 de xaneiro de 2013. A xefa territorial Susana Vázquez Romero
28/01/2013 | Administración LocalMunicipal
A Laracha
Elevación a definitivo do acordo de aprobación provisional da modificación da Ordenanza fiscal número 1

EDICTO Quedando definitivamente arpobada a modificación da Ordenanza fiscal número 1 do Concello por acordo plenario na sesión de 28 de novembro de 2012, e polo transcurso do prazo de presentación de reclamacións, publícase no Boletín Oficial da Provincia o texto íntegro da modificación. Contra este acordo pódese interpoñer directamente recurso contencioso-administrativo no prazo de dous meses a partir do día seguinte á presente publicación. • ORDENANZA FISCAL NÚMERO 1: modificar o artigo 6 da ordenanza, que quedará redactado como segue: “Artigo 6.º.–Tarifa. Epígrafe primeiro: documentos expedidos polas oficinas municipais. Por cada contrato administrativo que se subscriba de obras, bens ou servizos: 4,20 euros. Epígrafe segundo: documentos relativos ao servizo de urbanismo. Por cada certificación que se expida de servizos urbanísticos solicitada por instancia de parte: 10,36 euros. Por cada informe que se expida sobre características do terreo, ou consulta a efectos de edificación por instancia de parte: 27 euros. Por cada certificación de datos catastrais emitida mediante acceso ao punto de información catastral do Concello da Laracha: 10 euros. Epígrafe terceiro: tramitación de licenzas para a realización de operacións de depósito, carga e transporte en vehículos de madeira procedente de tala. Por tramitación de nova licenza ou renovación de licenza: 25,50 euros. Por tramitación de cada rexistro de vehículo afectado á actividade: 7,20 euros.” A Laracha, 21 de xaneiro de 2013. O alcalde José Manuel López Varela
28/01/2013 | Administración LocalMunicipal
Brión
Aprobación definitiva orzamento 2013 e cadro de persoal

Quedando definitivamente aprobado polo Pleno deste Concello o orzamento para o exercizo económico do ano 2013 por acordo adoptado en sesión celebrada o día 21 de decembro de 2012, unha vez transcorrido o prazo de exposición pública, sen se ter presentado alegación ninguna, en cumprimento do que dispón o artigo 169.3 do texto refundido da Lei reguladora de facendas locais, faise público que o antedito orzamento ascende, tanto en gastos como en ingresos, á contía de ( 4.476.284,62 euros ), correspondendo a cada capítulo as cantidades que de seguido se expresan, segundo o seguinte detalle: CAPÍTULO 1: Gastos de persoal 1.772.651,63 € CAPÍTULO 2: Gastos correntes en bens e servizos 1.720.257,35 € CAPÍTULO 3: Gastos financeiros 40.226,76 € CAPÍTULO 4: Transferencias correntes 459.281,37 € CAPÍTULO 6: Investimentos reais 224.076,02 € CAPÍTULO 7: Transferencias de capital 0,00 € CAPÍTULO 8: Activos financeiros 20.000 € CAPÍTULO 9: Pasivos financeiros 239.791,49 € TOTAL: 4.476.284,62 € CAPÍTULO 1: Impostos directos 1.444.488,77 € CAPÍTULO 2: Impostos indirectos 25.000 € CAPÍTULO 3: Taxas, prezos públicos e outros ingresos 1.034.434,79 € CAPÍTULO 4: Transferencias correntes.1.803.875,62 € CAPÍTULO 5: Ingresos patrimoniais 4.964,84 € CAPÍTULO 6: Enaxenación de investimentos reais.0,00 € CAPÍTULO 7: Transferencias de capital.143.520,60 € CAPÍTULO 8: Activos financeiros 20.000 € CAPÍTULO 9: Pasivos financeiros.0,00 € TOTAL: 4.476.284,62 € En dita sesión acordouse tamén aprobar o cadro de persoal desta Corporación, que queda establecido da seguinte forma: Brión, 21 de xaneiro de 2013. O Alcalde en funcións. (P. D. Alcaldía. Decreto 17.01.2013) Asd. José Pedro Cambón Fernández.
28/01/2013 | Administración LocalMunicipal
Abegondo
Aprobación definitiva de suplemento de crédito

ANUNCIO Aprobación definitiva do expediente de modificación orzamentaria por suplemento de créditos Rematado o prazo de exposición ao público do acordo adoptado polo Pleno da Corporación na sesión celebrada o 30 de outubro de 2012 no que se aprobou inicialmente o expediente de modificación orzamentaria suplemento de crédito (2/2012) sen que se presentase reclamación algunha contra o mesmo, enténdese elevado a definitivo, conforme ao disposto no artigo 177 en relación co 169 do texto refundido da Lei reguladora das facendas locais, aprobado polo Real decreto lexislativo 2/2004. En consecuencia, e segundo dispón o artigo 179.3 do texto refundido da Lei reguladora das facendas locais, faise público o resumo por capítulos dos créditos e das previsións definitivas dos estados de gastos e ingresos trala aprobación definitiva do dito expediente: Abegondo, 27 de novembro de 2012. O ALCALDE-PRESIDENTE José Antonio Santiso Miramontes
28/01/2013 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan endas peonís 2012, segunda fase

SERVIZO DE PATRIMONIO E CONTRATACIÓN La Exma. Deputación da Coruña, en sesión celebrada o 21-12-2013 aprobou O PLAN SENDAS PEONÍS 2012 SEGUNDA FASE integrado polos proxectos que se relacionan: Os ditos expedientes quedarán expostos ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 14-1-2013 O PRESIDENTE, O SECRETARIO, Fdo: Diego Calvo Pouso Fdo: José Luis Almau Supervía
11/01/2013 | Administración LocalMunicipal
Teo
Anuncio de contratación

Organismo: Concello de Teo. Dependencia: Secretaría Xeral.2. Obxecto do contrato: “Xestión do servizo de piscinas municipais do Concello de Teo”. 3. Prazo de execución: 8 anos. Prorrogable por 4 anos. Tramitación: Ordinaria Procedemento: Aberto con multiplicidade de criterios de valoración. Presuposto de licitación: 50.000 €/anuais, IVE engadido.6. Garantía Provisional: Non se esixe.7. Garantía definitiva: 5% do importe de adxudicación do contrato (IVE excluído). Clasificación: non se esixe. Outros requisitos: os establecidos no Prego de cláusulas administrativas. Prazo de presentación: Poderán presentarse proposicións, de 09:00 a 14:00 horas, no prazo de 20 días hábiles, contados a partir do seguinte ó da derradeira publicación do anuncio de licitación no BOP ou no Perfil de Contratante. Lugar de presentación: Concello de Teo. Rexistro Xeral. Travesía da Ramallosa, 38 – 1883 Teo (A Coruña) Documentación: Presentarase documentación de acordo coa cláusula Sétima do Prego de cláusulas administrativas.10. Obtención de documentación e información: Concello de Teo. Travesía da Ramallosa, 38 – 15883 Teo (A Coruña). Teléfono: 981 815 700. Fax: 981 809 401 e no Perfil de Contratante do Concello de Teo (www.concellodeteo.com). A data límite para a obtención de documentación: ata a data de finalización de presentación de proposicións.11. Apertura de ofertas: Na Casa do Concello de Teo. A data de apertura publicarase no Perfil de Contratante.12. Gastos de anuncios: Os gastos derivados dos anuncios serán por conta do adxudicatario, ata un máximo de 1.000 €. Teo, 27 de decembro de 2012 O alcalde, Martiño Noriega Sánchez
11/01/2013 | Administración LocalMunicipal
Negreira
Aprobación definitiva da modificación da descripción de posto de traballo na relación de postos de traballo vixente

Con data de 22 de novembro de 2012 publicouse no Boletín Oficial da Provincia da Coruña, anuncio de exposición pública do acordo adoptado polo Pleno da Corporación con data de 8 de novembro de 2012 entorno á supresión, na descripción do posto de traballo de persoal funcionario, código 6.- Administrativo, da atribución do desempeño da Secretaría Accidental. Dado que non se presentaron reclamacións ó precitado acordo durante o período habilitado ó efecto, elévase aquel a definitivo, sendo a descripción do posto de traballo de persoal funcionario, código 6.- Administrativo, a que segue: · Atribucións que lle delegue o/a Secretario/a e auxilio do mesmo/a en asuntos da súa competencia. · Preparar a orde do día das xuntanzas da Xunta de Goberno Local e do Pleno en colaboración co/a Secretario/a. · Difusión das actas dos órganos anteriores e comunicación dos acordos adoptados nos mesmos. · Publicidade de Bandos, incluido a súa inserción nos Boletíns e Díarios oficiais. · Controlar os prazos de reclamacións e recursos. · Trámites de selección de novo persoal. · Preparar os expedientes a incluir na orde do día do Pleno e da Xunta de Goberno Local. · Transcribir e difundir a orde do día e actas de sesión dos mesmos. · Formalizar certificacións das actas, resolucións e acordos dos órganos colexiados e unipersonais. · Controlar a entrega de notificacións. · Dirixir e supervisar o traballo do persoal ó seu servicio. · Atención ó público. · Xestión do Portelo Único. · Reciclaxe e formación no ámbito da súa actividade. · Outras funcións que Ile poidan ser encomendadas dentro do marco do seu posto de traballo. Negreira, 28 de decembro de 2012. Alcalde-Presidente José Blanco Pazos
11/01/2013 | Administración LocalMunicipal
Ponteceso
Aperturas de Establecementos
Solicitude de licenza municipal

Jessica Pamela Daniel Pedro Potau De Lario solicitou neste concello unha licenza municipal para abrir unha explotación avícola de faisáns e polos no lugar da Fariñeira (Pazos) Ponteceso. Este expediente expoñerase ó público durante vinte días hábiles, que comezarán a contar dende o día seguinte ó da publicación deste anuncio no Boletín Oficial da Provincia (BOP) e no Diario Oficial de Galicia (DOG), segundo estipula o artigo 8.3 do Decreto 133/2008, do 12 de xuño, no que se regula a avaliación de incidencia ambiental. Todas as persoas que se consideren afectadas poderán examinar o expediente e presentar por escrito as reclamacións ou observacións que consideren oportunas, na Secretaría deste concello, en horario de 9.00 h a 14.00 h., de luns a venres. Ponteceso, 27 de decembro de 2012 O alcalde José Luis Fondo Aguiar
11/01/2013 | Administración LocalMunicipal
Dodro
Aprobación definitva orzamento 2013

Queda aprobado definitivamente o Orzamento para o exercicio económico de 2013, así como o teito de gasto, logo de transcorrer o prazo de exposición pública establecido no art.169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOP núm.237, do 13 de decembro de 2012), do acordo de aprobación inicial que adoptou o Pleno do Concello de Dodro na sesión con data de 11 de decembro de 2012, e ao non se presentar alegación ningunha. Na mesma sesión do Pleno do 11 de decembro de 2012 e en cumprimento do artigo 30 da Lei Orgánica 2/2012, de 27 de abril, de Estabilidade Orzamentaria e Sosteñibilidade Financeira, aprobouse o teito de gasto non financeiro para o exercicio 2013 que quedou fixado en 1.591.669,64€, así como o cadro de persoal da corporación, procedéndose á súa publicación nos termos do artigo 127 do Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local. O Concello de Dodro, na referida sesión de data do 11 de decembro de 2012, tamén acordou aprobar o Cadro de persoal e a Relación de postos de traballo desta Corporación, consonte co que preceptúa o artigo 127 do Real decreto lexislativo 7891/1986, do 18 de abril, que se transcriben de seguido: Dodro, 3 de xaneiro de 2013 O alcalde Valentín Alfonsín Somoza
11/01/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 2012/142

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: DISTRIBUIDORA ELECTRICA NIEBLA, S. L. Domicilio social: Avenida Linares Rivas n° 44-21C, 15005.- A Coruña Denominación: C. T. Igresia Situación: As Somozas Características técnicas: • Liña de Media Tensión Soterrada a 6/20 kV, cunha lonxitude de 44,22 m., con conductor RHZ1-2OL 12/20 kV 3x95 Al/54,6 mm 2 Alm, con orixe no paso aéreo-soterrado a instalar no apoio existente n° 7 da LMT subderivación Iglesia (Expte: 52.480) (Coordenadas UTM X: 585.772, Y: 4.817.330) • Centro de transformación prefabricado de potencia 250 kVA, con relación de transformación 20-6/0,4-0,23 kV., a instalar no lugar de Igrexa, no concello de As Somozas (Coordenadas UTM X: 585.796, Y: 4.817.309) • Reforma da Rede de Baixa Tensión existente, con orixe no CT Igresia mediante tres circuitos soterrados, cunha lonxitude total de 40,22 m con conductor XZ1 1x(4x150) mm 2 Al, e final en dous pasos aéreo-soterrados onde se conectara coa rede aérea existente, instalandose 30,45 m de conductor RZ 3x150 Al/80 Alm+ 3x95 Al/54,6 Alm e tres novos apoios. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 19 de decembro de 2012 A xefa territorial Susana Vázquez Romero
10/01/2013 | Administración LocalMunicipal
Mugardos
Revocación da delegación de funcións da Alcaldía

O Sr. Alcalde-Presidente do Concello de Mugardos dictou, con data 2 de xaneiro do actual a resolución que de seguido se transcribe: “RESOLUCION DA ALCALDIA Nº 1/2013.- Mediante a Resolución da Alcaldía núm.956/2012 de 28.12.2012, e tendo previsto ausentarme do municipio, por motivos persoais, o día 2 de xaneiro de 2013, deleguei a totalidade das miñas funcións no 1º Tenente de Alcalde D. Xosé Antón Bouza Rei, ao abeiro do establecido no artigo 63 da Lei de administración local de Galicia e 47.1 e 2 do Regulamento de organización, funcionamento e réxime xurídico das corporacións locais. E non tendo, finalmente, que ausentarme do municipio, pola presente, RESOLVO: Primeiro.- Asumir, dende o día da data, a totalidade das funcións da alcaldía e, en consecuencia, deixar sen efecto a delegación de funcións da alcaldía no 1º Tenente de Alcalde, D. Xosé Antón Bouza Rei, para o día 2 de xaneiro de 2013. Segundo.- Dar conta ó Pleno da Corporación na primeira sesión que éste celebre, e publíquese a mesma no B. O. P., sen prexuizo da súa efectividade dende a data da presente Resolución.” Mugardos, 2 de xaneiro de 2013 O ALCALDE, ASDO. XOSÉ FERNÁNDEZ BARCIA
10/01/2013 | Administración LocalMunicipal
Fisterra
Padrón fiscal

Aprobado Inicialmente por Resolución da Alcaldía de data 31/12/2012 o Padrón municipal da taxa pola recollida de residuos sólidos urbanos referido ó ano 2013; expónse ó público por espazo dun mes, a contar do día seguinte ó da súa publicación no Boletín Oficial da Provincia, a efectos de reclamacións. Este anuncio ten carácter de notificación colectiva tal e como se establece no Artigo 124.3 da Lei 230/1963 do 28 de decembro, Xeral Tributaria. Fisterra 2 de xaneiro de 2013 O ALCALDE, José Manuel Traba Fernández.-
10/01/2013 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación da delegación de competencias tributarias do Concello de Betanzos en materia de xestión, inspección e recadación da taxa pola utilización privativa ou aproveitamento especial constituídos no solo, subsolo e voo das vías

O Pleno desta Corporación, na sesión ordinaria celebrada o 21 de decembro de 2012, adoptou, entre outros, o seguinte acordo: Aceptar a ampliación das competencias delegadas en materia tributaria acordada polo Concello de Betanzos en relación coa seguinte materia: • Xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo ou voo das vías públicas a favor de empresas explotadoras de servizos de subministracións de interese xeral. A xestión obxecto de delegación, afectará tanto ao suposto xeral do artigo 24 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme co establecido no artigo 7 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 7 de xaneiro de 2013 O presidente/PDFR 5-8-2011/ A vicepresidenta 2ª O secretario María Padín Fernández José Luis Almau Supervía
10/01/2013 | Administración LocalMunicipal
A Coruña
Tesourería
Ingreso en voluntaria de taxas de mercados e kioscos do 4º trimestre/2012

Por Resolución da Tenencia de Alcaldía da Área de Facenda e Admón Pública, de data 12/12/2012, estableceuse o prazo de ingreso en voluntaria das Taxas por prestación de servizos en Mercados municipais e ocupación de terreos de uso público con Kioscos, 4º trimestre de 2012, de acordo co seguinte: Os obligados ó pagamento poderán satisface-las súas débedas a través de: CAIXA MUNICIPAL, sita na r./ Franxa 20-22 Baixo, de 8:00 a 14:00 horas, de luns a venres ENTIDADES COLABORADORAS: Banco Pastor e Novagalicia Banco no seu horario de costume. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación e 83 da Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 12 de diciembre de 2012 A TTE. DE ALCALDE-RESPONSABLE DA ÁREA DE FACENDA E ADMÓN PÚBLICA. Asdo: Rosa María Gallego Neira
10/01/2013 | Administración LocalMunicipal
Santiso
Anuncio aprobación definitiva suplemento de créditos 1/2012

De conformidade co establecido no artigo 169.3 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, en relación co artigo 38 do Real Decreto 500/1990 de 20 de abril e coas Bases de execución do orzamento vixente, procédese á publicación do acordo de aprobación definitiva do expediente de suplemento de créditos núm.1/2012 por non terse presentado reclamacións durante o período de exposición pública do acordo inicial publicado no BOP de data 236 de 12 de decembro de 2012. O resumo por capítulos do Orzamento, respecto dos créditos iniciais á entrada en vigor do orzamento, queda como segue expresado en euros: Santiso, 02 de xaneiro de 2013. O ALCALDE Asdo.: Fernando Suárez Cortiñas
10/01/2013 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación da delegación de competencias tributarias do Concello de Cariño en relación coa xestión, inspección e recadación voluntaria e executiva do imposto sobre vehículos de tracción mecánica

O Pleno desta Corporación, na sesión ordinaria celebrada o 21 de decembro de 2012, adoptou, entre outros, o seguinte acordo: Aceptar a ampliación das competencias delegadas en materia tributaria acordada polo Concello de Cariño en relación coa seguinte materia: · Xestión, inspección e recadación voluntaria e executiva do imposto sobre vehículos de tracción mecánica (IVTM) ou imposto municipal que o complemente ou substitúa no futuro. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme co establecido no artigo 7 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 7 de xaneiro de 2013 O presidente/PDFR 5-8-2011/ A vicepresidenta 2ª O secretario María Padín Fernández José Luis Almau Supervía
10/01/2013 | Administración LocalMunicipal
Vilasantar
Aprobación inicial da ordenanza reguladora das operacións forestais de corta, depósito e transporte de madeira no Concello de Vilasantar

O Pleno municipal, en sesión ordinaria celebrada o día 20 de decembro de 2012, aprobou inicialmente a Ordenanza reguladora das operacións forestais de corta, depósito e transporte de madeira no Concello de Vilasantar. De conformidade co disposto no apartado b) do art.49 da Lei 7/1985, de 2 de abril, Reguladora das Bases de Réxime Local, exponse ao público na Secretaría-Intervención Municipal durante o prazo de trinta días hábiles, contados a partir do seguinte ao da inserción do presente edicto no Boletín Oficial da Provincia, dentro dos cales os interesados poderán examinar a citada ordenanza e presentar as reclamacións e suxerencias que estimen oportunas. Rematado o período de exposición pública a Corporación adoptará o acordo definitivo que proceda, resolvendo as reclamacións que se presentasen e aprobando a redacción definitiva da ordenanza a que se refire o acordo provisional. De non se presentar, entenderase elevado a definitivo o acordo inicial. Vilasantar, 24 de decembro de 2012 O alcalde, Fernando Pérez Fernández
10/01/2013 | Administración LocalMunicipal
Boqueixón
Licenza de actividade dun local de hostalería destinado a bar de categoría especial

Neste Concello estase tramitando o expediente 12/2684 para a concesión da licenza da seguinte actividade: Solicitante: Elber Oswaldo Castaño Álvarez Actividade: Local de hostalería destinado a bar de categoría especial Emprazamento: A Ponte – Ledesma – Boqueixón O que se fai público a fin de que quen se considere afectado pola actividade poida examinalo no departamento de Urbanismo e presentar, no seu caso, as alegacións ou observacións que estimen oportunas, durante o prazo de VINTE (20) DÍAS HÁBILES, a contar desde o seguinte á publicación deste anuncio no Boletín Oficial da Provincia. Boqueixón, 2 de xaneiro de 2013 O alcalde, Jesús Sanjuás Mera
10/01/2013 | Administración LocalMunicipal
Pontedeume
Subvencións concedidas ano 2012

De conformidade co que se dispón no artigo 18 da Lei 38/2003, do 17 de novembro, xeral de subvencións e no artigo 30 do regulamento de desenvolvemento, aprobado polo Real decreto 887/2006, do 21 de xullo, procédese a dar publicidade ás subvencións de importe igual ou superior a 3.000,00 euros, concedidas por parte deste concello durante o ano 2012: Pontedeume, 3 de xaneiro de 2013 O alcalde Gabriel Torrente Piñeiro
10/01/2013 | Administración LocalMunicipal
Ortigueira
Secretaría
Informacion pública, relación de propietarios e bens afectados no expediente de expropiación forzosa: Mellora das condicións de accesibilidade e de aparcamento da estrada de acceso ao cemiterio de Espasante

Informacion pública, relación de propietarios e bens afectados no expediente de expropiación forzosa: “Mellora das condicions de accesibilidade e de aparcamento da estrada de acceso ao Cemiterio de Espasante” Iniciado o expediente de expropiación forzosa, polo trámite de urxente ocupación, dos terreos necesarios para a execución do proxecto “Mellora das condicións de accesibilidade e de aparcamento da estrada de acceso ao Cemiterio de Espasante”, aprobado polo Concello Pleno en sesión ordinaria realizada o 27 de decembro de 2012, declarándose implícita a utilidade pública e interese social, faise pública a relación de propietarios, bens e dereitos afectados pola execución das obras, para que, dentro do prazo de 15 días, dende a última publicación do presente anuncio, poidan todos os interesados achegar os datos que permitan a rectificación de erros, e opoñerse por razóns de fondo e forma á necesidade da ocupación. Así mesmo, calquera persoa natural ou xurídica poderá comparecer para alegar e ofrecer cantos antecedentes ou referencias sirvan de fundamento para a corrección de erros na descrición dos bens. Ortigueira, 02 de xaneiro de 2013 O alcalde Asdo.: Rafael J. Girón Martínez
30/01/2013 | Administración LocalMunicipal
Ames
Anuncio cese membro Xunta de Goberno Local, tenente de alcalde e concelleiro delegado

Mediante resolucións de alcaldía 116/2013, 117/2013 e 118/2013 de data 21 de xaneiro de 2013, resolveuse cesar como membro da Xunta de Goberno Local, como tenente de alcaldía e como concelleiro delegado de Persoal, Reforma Administrativa, Servizos e Urbanismo a don Ramón García Argibay. O que se fai público para xeral coñecemento e en cumprimento do establecido na lexislación vixente. Ames, 21 de xaneiro de 2013 O alcalde Santiago V. Amor Barreiro
30/01/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40765. Rede de saneamento

SERVIZO TERRITORIAL DE AUGAS DE GALICIA INFORMACIÓN PÚBLICA Concello da Laracha, con DNI P1504200E e enderezo Avda. Finisterre, s/n -Torás, solicita de Augas de Galicia a autorización obras no lugar de Igrexario, parroquia de Soutullo (Santa María), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40765. As obras solicitadas consisten na rede de saneamento en Igrexario de Soutullo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 18 de xaneiro de 2013 O xefe do Servizo Territorial Antonio López Grueiro
30/01/2013 | Administración LocalMunicipal
Dodro
Aprobación definitiva das ordenanzas fiscais números 14 e 15

Quedan aprobadas definitivamente as modificacións das ordenanzas fiscais número 15, que regula a taxa de prestación do sevizo da rede de sumidoiros e depuración de augas residuais, polo incremento do IPC e a incorporación da depuradora de Teaio, e as novas tarifas por aplicación IPC, modificando a ordenanza número 14, que regula a taxa polo suministro e acometida á rede xeral de abastecemento de auga potable, logo de transcorrer o prazo de exposición pública (BOP núm.237, do 13 de decembro de 2012) do acordo de aprobación inicial que adoptou polo Pleno do Concello de Dodro na sesión extraordinaria do día 11 de decembro de 2012, e ao non se presentar alegación ningunha. O Concello de Dodro publica os textos dos artigos modificados para cumprir co considerado no artigo 70.2 da Lei 7/1985, do 2 de abril, e 17.4 do Real decreto lexislativo 2/2004, do 5 de marzo: 10 % de IVE non incluído en sumidoiros 21 % de IVE non incluído en conservación de acometidas Fanse prezos diferentes dependendo do diámetro da acometida e do tipo de reposición a realizar na gabia e pavimento. Lonxitude da gabia de 1 a 5 metros (apertura e peche e reposición de pavimento) Fanse prezos diferentes dependendo do diámetro da acometida e do tipo de reposición a realizar na zanxa e pavimento. Acometidas de máis de 5 metros farase un presuposto para cada caso.21 % de IVE non incluído en acometidas 10 % de IVE non incluído en depuración Cota servizo (fixa) 1,5567 €/mes 1º Bloque ata 10 m 3 /abonado/mes 0,1756 €/m 3 2º Bloque de 10 m 3 ata 20 m 3 /abonado/mes 0,3980 €/m 3 3º Bloque mais 20 m 3 /abonado/mes 0,5033 €/m 3 Por conservación de acometida 0,5501 €/abonados/mes Por conservación de contador 0,5501 €/abonados/mes Cota servizo (fixa) 2,1887 €/mes 1º Bloque ata 15 m 3 /abonado/mes 0,2457 €/m 3 2º Bloque de 15 m 3 ata 30 m 3 /abonado/mes 0,5570 €/m 3 3º Bloque mais 30 m 3 /abonado/mes 0,7047 €/m 3 Por conservación de acometida 0,5501 €/abonados/mes Por conservación de contador 0,5501 €/abonados/mes 10 % de IVE non incluído en auga 21 % de IVE non incluído en conservación de acometidas e contadores Arqueta para colocación de tapa de 15 x 25 Lonxitude da gabia de 1 a 5 metros (apertura e peche e reposición de pavimento) Fanse prezos diferentes dependendo do diámetro da acometida e do tipo de reposición a realizar na gabia e pavimento. Acometidas de máis de 5 metros, farase un presuposto para cada caso.21 % de IVE non incluído en acometidas. Contra as citadas aprobacións definitivas, pódese interpoñer o recurso contencioso-administrativo, segundo o disposto na lexislación vixente. Dodro, 23 de xaneiro de 2013 O alcalde Valentín Alfonsín Somoza
30/01/2013 | Administración LocalMunicipal
Ames
Aprobación liquidación padrón fiscal servizos comedores escolares, bos días cole, tardes divertidas e nadal lúdico correspondentes ao mes decembro 2012

Por acordo da Xunta de Goberno Local, de data 17 de xaneiro de 2013 aprobáronse as liquidacións correspondentes a: Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, para o Concello de Ames, será do día 18 de xaneiro de 2013 ao 18 de marzo de 2013, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán o domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 15 de marzo de 2013 obter un duplicado nas Oficinas de Recadación do Concello de Ames sitas en: Bertamiráns: Ru/ Entrerrios nº 6 Bx Tfno.981 88 49 19 e Milladoiro: Ru/ de Abaixo nº 10 Bx OFICINA VIRTUAL: http://www.concellodeames.orgOs contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. Días de ingreso: días hábiles, no horario de caixa establecido polas entidades colaboradoras referidas para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo do recargo e desmais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Ames, a 18 de xaneiro de 2013 O alcalde Santiago V. Amor Barreiro
30/01/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40679 Conservación dunha vivenda

Mercedes Otero Anido, con DNI XXXXXXXXX e enderezo Chantada, 39 Souto, solicita de Augas de Galicia a autorización obras no lugar de Chantada, parroquia de SOUTO (SANTA MARÍA), Concello de Paderne (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40679. As obras solicitadas consisten na conservación dunha vivenda consistente na substitución de tellado, carpinterías e rexuntado de dúas paredes. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Paderne ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 18 de xaneiro de 2013 O xefe do Servizo Territorial Antonio López Grueiro
30/01/2013 | Administración LocalMunicipal
Neda
Acordo en relación cos supostos de incapacidade do persoal funcionario, laboral, eventual ou cargos directivos

Polo presente faise público que o Pleno deste Concello de Neda, en sesión extraordinaria celebrada o día 11 de outubro de 2012, á que asistiron 11 dos 13 membros que de dereito integran a Corporación, adoptou, por unanimidade, entre outros, o seguinte ACORDO: Primeiro.- Aplicar ao persoal funcionario, laboral, eventual ou cargos electivos, nos supostos de incapacidade temporal os complementos retributivos fixados para o persoal da administración xeral do Estado, recollidos na disposición adicional décimo oitava do Real Decreto-Lei 20/2012, de 13 de xullo. Segundo.- Informar que de acordo co disposto no apartado primeiro que o réxime retributivo, sen prexuízo da posterior modificación, sería o seguinte, tanto para o persoal funcionario, laboral, eventual ou cargos electivos: Terceiro.- En atención ó disposto no artigo 9.5 do Real Decreto-Lei 20/2012, de 13 de xullo, de medidas para garantir a estabilidade orzamentaria e de fomento da competitividade, e en referencia concreción dos supostos excepcionais e debidamente xustificados, nos que os complementos retributivos poderán alcanzar como máximo o total das retribucións, nos casos de incapacidade temporal, logo das pertinentes consultas cos representantes dos traballadores do Concello, realízase a seguinte proposta: - Hospitalización e intervención cirúrxica, ben hospitalaria, ben ambulatoria. - Enfermidades derivadas de continxencias nas que a praxe e a estatística médica dos distintos supostos fagan presumir, dende o seu inicio, que a incapacidade temporal superará as tres semanas de duración ou se trate de enfermidades crónicas, neurolóxicas, músculo-esqueléticas ou oncolóxicas, nas que tamén se dea a anterior circunstancia temporal, todo elo de acordo coa Guía de Xestión Clínica da Incapacidade Temporal da Xunta de Galicia ou do correspondente informe ou certificado médico sobre o particular. - Convalecencias derivadas de continxencias nas que a praxe e a estatística médica dos distintos supostos con orixe en enfermidades infecciosas, ben de carácter vírico ben de carácter bacteriano, fagan supoñer unha elevada probabilidade de contaxio entre o restante persoal municipal e que dita circunstancia puidera poñer en risco o correcto funcionamento dos servizos públicos implicados. Cuarto.- O réxime de mellora da incapacidade temporal aplicarase integramente desde o 15 de outubro de 2012. O que se fai público para xeral coñecemento. Neda, 22 de xaneiro de 2013. O Alcalde, Asdo.: José Ignacio Cabezón Lorenzo.
30/01/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40647. Retranqueo de peche e adaptación de muro

SERVIZO TERRITORIAL DE AUGAS DE GALICIA INFORMACIÓN PÚBLICA Manuel Quindimil Quindimil, con DNI XXXXXXXXX e enderezo Sarandóns, A Calle, 50, solicita de Augas de Galicia a autorización de obras no lugar de Sarandóns, parroquia de Sarandóns (Santa María), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40647. As obras solicitadas consisten na retranqueo de peche vexetal e adaptación de peche. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 18 de xaneiro de 2013 O xefe do Servizo Territorial Antonio López Grueiro
30/01/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40766. Rede e saneamento

SERVIZO TERRITORIAL DE AUGAS DE GALICIA INFORMACIÓN PÚBLICA Concello da Laracha, con DNI P1504200E e enderezo Avda. Finisterre, s/n -Torás, solicita de Augas de Galicia a autorización obras no lugar de Coirón, parroquia de Coiro (San Xián), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40766. As obras solicitadas consisten na rede de saneamento en Coirón. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 18 de xaneiro de 2013 O xefe do Servizo Territorial Antonio López Grueiro
30/01/2013 | Administración LocalMunicipal
Dodro
Aprobación inicial ordenanza que regula o uso e funcionamento da pista de pádel de Lestrobe

Aprobada inicialmente a ordenanza que regula o uso e funcionamento da pista de pádel en Lestrobe polo Pleno Municipal en sesión ordinaria do día 18 de xaneiro de 2013, e de conformidade co disposto no art.17 do R. D. Lex.2/2004, exponse ao público polo prazo de trinta días hábiles, dentro dos cales os interesados poderán examinar o expediente e formular as reclamacións que estimen oportunas, e no caso de non presentación de reclamacións o acordo de aprobación entenderase definitivo. Dodro, 23 de xaneiro de 2013 O alcalde Valentín Alfonsín Somoza